Megan Is Missing
Juoni

Megan Stewart on lukiolainen, joka pärjää koulussa ja on tunnettu ja pidetty ikäistensä keskuudessa. Hän elää kuitenkin kaksoiselämää - häntä on käytetty aikaisemmin seksuaalisesti hyväksi ja on nyt tullut huumeriippuvaiseksi. Lisäksi hänellä on hankalat kotiolot ja myrskyisä äitisuhde. Hänen paras ystävänsä Amy Herman on syrjäytynyt eikä halua päästää täysin irti lapsuudestaan. Nämä kaksi, vastakkaisista persoonallisuudestaan huolimatta ovat rakentaneet syvän ystävyyssuhteen: Megan haluaa jonkun aidosti huolehtivan hänestä, kun taas Amy haluaa tulla sosiaalisesti hyväksytyksi.
Juhlistaakseen Amyn tulevaa 14-vuotispäivää Megan kutsuu hänet mukaansa juhliin. Juhlissa Megan puolustaa Amyä, kun pinnallinen juhlaväki alkaa pilkata häntä. Amy päihtyy ja häntä pahoinpidellään, kun hän kieltäytyy harrastamasta seksiä erään juhlissa olevan miehen kanssa. Lisäksi Amy tyrmistyy, kun hän vahingossa näkee Meganin harrastavan suuseksiä juhlien isännän kanssa. Megan pyytää tätä myöhemmin anteeksi.
Nauhoittaessaan videopäiväkirjaa Amy saa Meganin kertomaan elämäntarinansa. Megan paljastaa, että hän ei tiedä kuka hänen todellinen isänsä on ja että hänen isäpuolensa on vankilassa tämän käytetyä 9-vuotiasta Megania seksuaalisesti hyväksi. Videolla hän kertoo Amylle, että hänen äitinsä ei koskaan antanut Meganille anteeksi tämän ilmoitettua isäpuolestaan poliisille. Amy lohduttaa Megania ennen videon päättymistä.
Ystävä esittelee Meganin Joshille, miehelle, joka väittää olevansa 17-vuotias luistelija. Mies kertoo pikkuveljensä rikkoneen hänen verkkokameransa, minkä vuoksi Megan ei näe hänen kasvojaan. Megan suuttuu Joshille, koska tämä ei esittäytynyt juhlissa, joihin väitti osallistuneensa. Megan kuitenkin tuntee myötätuntoa, kun Josh kertoo, että hän on ujo ja häntä pelotti Meganin suosio.
Amy alkaa tuntea itsensä syrjäytetyksi, ja Megan esittelee hänet Joshille ennen kuin suostuu tapaamaan Joshin henkilökohtaisesti ravintolan takana. 7. tammikuuta paljastetaan, että Megan on kadonnut ja viranomaiset olettivat, että hän on karannut. Amy alkaa etsiä ystäväänsä järjestelmällisesti ja keskustelee Joshin kanssa verkossa selvittääkseen, tietääkö tämä mitään Meganin olinpaikasta.
Amy pelästyi Joshin uhkaavia puheita. Kun Amy näkee Meganin sieppauksen valvontakameran tallenteesta, hän ilmoittaa Joshista poliisille, mikä auttaa käynnistämään tutkinnan uudelleen. Tämän jälkeen Meganista otettuja silpomis- ja kidutuskuvia julkaistaan fetissifoorumeilla. Kolme viikkoa Meganin katoamisen jälkeen Amy käy vanhan sillan alla, joka oli hänen ja Meganin yhteinen piilopaikka ja jossa he tapasivat kertoa toisilleen salaisuuksia. Amy alkaa tallentaa videota. Juuri ennen videon päättymistä joku nähdään nappaamassa häntä, ja paljastuu että myös Amy on kadonnut. Tutkijat löytävät hänen videokameransa roskakorista lähellä piilopaikkaa.
Kamerasta löydetyssä materiaalissa Josh avaa suuren oven, joka johtaa kellariin, jonne hän on piilottanut Amyn kytkettynä alusvaatteissaan ketjuilla seinään. Josh pakottaa hänet syömään koiran ruokakupista ja raiskaa hänet. Myöhemmin John palaa pyytämään anteeksi ja sanoo päästävänsä Amyn irti. Sitten hän näyttää tynnyriä ja käskee Amyä menemään siihen, jotta tämä ei tiedä, missä häntä on pidetty vankina.
Kun Josh avaa tynnyrin, Amy juoksee kirkuen pakoon nähdessään Meganin mätänevän ruumiin. Josh tarttuu Amyyn ja pakottaa hänet tynnyriin Meganin ruumiin kanssa. Hän lastaa tynnyrin autoon ja ajaa metsään. Josh kaivaa suuren kuopan Amyn huutaessa henkensä edestä. Josh työntää tynnyrin kuoppaan, täyttää sen ja kävelee pois, jättäen Amyn kuolemaan. Lopputekstien aikana näytetään videoleikettä, jossa Megan ja Amy rentoutuvat yhdessä sängyssä puhuen tulevaisuuden suunnitelmistaan.